Magnus Zeller

Magnus Zeller (9. august 1888 Biesenrode, Saksamaa – 25. veebruar 1972 Ida-Berliin, Saksamaa) oli saksa graafik ja maalikunstnik, üks saksa ekspressionismi esindajaid.

 Elulugu 
Zeller sündis protestantlikus peres Biesenrodes, Harzi mägede piirkonnas. 1901 kolis pere Magdeburgi ja 1906 Berliini.
Kunstihariduse sai Zeller 1908–1911 Lovis Corinthi ateljees Berliinis, kus ta õppis nii maali kui skulptuuri. 1912–1913 täiendas Zeller end Pariisis Académie Juliani kunstikoolis.
Esimese maailmasõja puhkedes teenis Zeller 1915–1918 Saksa sõjaväes ning oli tegev Berliini sõdurite ja tööliste ühingus. Natsirežiimi ajal oli Zelleri looming põlu all kui "mandunud kunst" (sks. k. entartete Kunst) ning talle ei antud luba kunstimaterjalide ostmiseks. Siiski suutis Zeller luua mitmeid antifašistlikke teoseid. 

 Zelleri seos Eestiga 
Zeller kutsuti Pallase graafikaateljesse õppejõuks 1923. aastal. Ta oli tubli joonistaja, tundis graafikatehnikaid, kuid õppejõuna polnud tal sellist kaasahaaravat indu, nagu oli olnud Kindil.Tiina Nurk, Kõrgem kunstikool Pallas 1919–1940. Tallinn: Tänapäev 2004, lk 53 Zeller töötas Pallases 1. juulini 1924, mil tema leping kooliga lõppes, ja ta naasis Saksamaale. Tiina Nurk, Kõrgem kunstikool Pallas 1919–1940. Tallinn: Tänapäev 2004, lk 160

Viited

 Välislingid 
 Magnus Zelleri looming EKM Digikogus

Kategooria:Kõrgema Kunstikooli Pallas õppejõud (1919–1940)
Kategooria:Saksamaa graafikud
Kategooria:Sündinud 1888
Kategooria:Surnud 1972